ચીનના વિદેશ મંત્રાલયના પ્રવકતા ગેંગ શુઆંગે જણાવ્યું છે કે તેનાથી ચીન-ભારતના સંબંધો પ્રભાવિત થશે. ચીન દલાઈ લામાના વિવાદિત વિસ્તારમાં પ્રવેશ સામે વિરોધ કરી રહ્યું છે. ભારતની પૂર્વ સરહદના વિવાદ પર ચીનનું વલણ સ્પષ્ટ છે. દલાઈ લામા ઘણા લાંબા સમયથી ચીન વિરોધી પ્રવૃત્તિમાં વ્યસ્ત છે. ગ્લોબલ ટાઈમ્સે એ‍વું પણ લખ્યું છે કે ભારતીય અધિકારીઓ એ વાતનો અહેસાસ કરી રહ્યા નથી કે દલાઈ લામાના અરુણાચલ પ્રદેશના પ્રવાસના કેવાં પરિણામો આવશે. વિવાદિત વિસ્તારમાં દલાઈ લામાને પ્રવાસ કરવાની મંજૂરીથી તણાવ વધશે અને ભારત-ચીનના દ્વિપક્ષીય સંબંધો પર તેની ગંભીર અસરો પડશે.